NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3823)
  + [Valencià](/va/acuerdo/3823)






Selector de idioma

Leer

* [Español](/es/acuerdo/3823)
* [Valencià](/va/acuerdo/3823)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

Data d'aprovació
:   28/07/2016

Data de publicació
:   05/09/2016

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3823.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3823)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3823)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT&url=https://www.boua.ua.es/va/acuerdo/3823)

**Títol:** NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de juliol de 2016

NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

(Programes de doctorat regits pel RD 99/2011, de 28 de gener)

D’acord amb el que disposa l'article 122 de l'Estatut de la Universitat d'Alacant, el Consell de Govern, a proposta del Comitè de Direcció de l'Escola de Doctorat de la Universitat d'Alacant, podrà concedir anualment premis extraordinaris de doctorat, determinant les condicions i el procediment que caldrà seguir en les propostes d'aquests premis.

Sobre la base d’aquesta competència i arran de la reforma operada en els estudis de tercer cicle a través del RD 99/2011, de 28 de gener, desenvolupat al seu torn per la Normativa per a ensenyaments oficials de doctorat de la Universitat d'Alacant, publicada en el BOUA de 31 de juliol de 2012, es considera convenient aprovar aquesta normativa sobre les condicions i el procediment que caldrà observar en la proposta i concessió de premis extraordinaris de doctorat.

1. Competència

1. La Universitat d'Alacant podrà concedir anualment premis extraordinaris de doctorat en cadascun dels programes de doctorat impartits en aquesta Universitat. Correspon al Comitè de Direcció de l'EDUA fer la proposta de premis extraordinaris de doctorat, i el Consell de Govern n’aprovarà la concessió definitiva d'acord amb el que disposa aquesta normativa .

2. El Comitè de Direcció proposarà l'adscripció dels programes de doctorat que s'impartisquen en la Universitat d'Alacant a alguna d’aquestes branques de coneixement: a) Ciències de la Salut; b) Ciències Experimentals; c) Ciències Socials i Jurídiques; d) Ensenyaments Tècnics i, e) Humanitats.

2. Convocatòria

Durant el mes d'octubre de cada curs acadèmic, l'EDUA publicarà en la seua pàgina web la convocatòria per a la concessió dels premis extraordinaris de doctorat. En aquesta convocatòria s'establirà el període acadèmic al qual correspon el premi, el termini de presentació del currículum actualitzat per part dels candidats o candidates i els criteris d'avaluació.

3. Requisits dels candidats

Per a poder optar al premi, les candidates o candidats hauran de reunir els requisits següents:

a) Que la tesi doctoral haja sigut defensada en la Universitat d'Alacant en el període acadèmic al qual correspon el premi.

b) Que aquesta tesi haja obtingut la màxima qualificació d'acord amb la normativa aplicable.

c) Que l'alumne o alumna haja emplenat en l'acte de lectura de la tesi la sol·licitud corresponent.

d) Que presente, dins el termini i en la forma que estableix la convocatòria, el seu currículum actualitzat a l'efecte de valoració per la comissió corresponent.

4. Nombre de premis

1. Es podrà concedir un premi extraordinari per cadascun dels programes de doctorat que s'impartisquen en la Universitat d'Alacant, sempre que durant el curs acadèmic al qual es refereix la convocatòria s’hagen defensat i aprovat, com a mínim, cinc tesis doctorals. Si no s'arriba a aquest nombre, les tesis llegides quedaran acumulades fins al curs acadèmic en el qual s'arribe a un mínim de cinc.

2. Si en un curs acadèmic el nombre de tesis doctorals defensades i aprovades en un mateix programa és superior a cinc, la quantitat de premis possibles es correspondrà amb el nombre enter més pròxim al coeficent de dividir el nombre de tesis llegides per cinc.

3. No es podrà augmentar el nombre de premis extraordinaris que es concedisquen ni acumular els que corresponguen a diferents branques de coneixement o els que hagen quedat deserts en anys anteriors.

5. Comissions avaluadores

1. En cadascuna de les cinc branques de coneixement es constituirà una comissió avaluadora integrada pels coordinadors o coordinadores dels programes de doctorat que, pel nombre de tesis llegides, tinguen dret a concedir com a mínim un premi.

2. Les diferents comissions seran convocades des de l'EDUA per a la seua constitució el mes de novembre següent a la finalització del curs acadèmic al qual correspon la convocatòria dels premis extraordinaris.

3. La convocatòria serà dirigida al coordinador o coordinadora del programa de doctorat, que podrà delegar per escrit la seua assistència en qualsevol dels o les docents doctores que l’integren. No podrà formar part de la comissió qui haja sigut director o directora, codirectors o codirectores, o tutors o tutores de les tesis que opten a premi extraordinari.

4. La presidenta o president de la comissió serà el membre amb més antiguitat dins dels o les de major categoria, i el secretari o secretària, el de menys antiguitat dins dels o les de menor categoria.

5. Els acords de la comissió s'adoptaran per majoria dels i les presents i es reflectiran en una acta en la qual es faran constar, si escau, els possibles vots particulars que s'emeten.

6. Criteris per a la concessió de premis extraordinaris de doctorat

1. Les sol·licituds admeses s'avaluaran d'acord amb aquests criteris:

a) Un cinquanta per cent es concedirà a la qualificació de la tesi, obtinguda de la valoració secreta emesa per cada membre del tribunal. A aquests efectes, s'obtindrà la nota mitjana de totes les valoracions i es multiplicarà per cinc, a fi d'obtenir un màxim de 50 punts. En tot cas, es requerirà un mínim de 40 punts perquè la tesi puga optar al premi extraordinari.

b) Un quaranta per cent de la qualificació s'obtindrà a partir de les publicacions, contribucions a congressos o patents exclusivament derivades de la tesi, i presentades com a màxim durant els dos anys següents a la seua defensa. Els criteris d'avaluació aplicables per cada comissió seran els establits en el barem per al càlcul de la productivitat investigadora establida en el POI de la Universitat d'Alacant.

c) Un deu per cent de la qualificació s'assignarà a les tesis que hagen obtingut la menció de doctor internacional.

2. La comissió avaluadora podrà declarar desert el premi extraordinari.

7. Reclamacions

1. La resolució de les comissions avaluadores es publicarà en la pàgina web de l'EDUA, i es concedirà un termini per a presentar reclamacions. En el supòsit que hi haja reclamacions, la secretària o secretari de l'EDUA ho notificarà als afectats i tornarà a convocar la comissió avaluadora de què es tracte perquè revise els expedients.

2. La resolució emesa per aquesta comissió es notificarà als interessats que, en cas de discrepància, podran interposar recurs d'alçada davant del rector en el termini d'un mes comptador des de l'endemà de la notificació. A proposta del vicerector o vicerectora amb competències en matèria de doctorat -actuant per delegació del rector-, es designarà una nova comissió , presidida per l'esmentada vicerectora o vicerector i integrada per membres pertanyents a àrees de coneixement diferents de l’àrea sobre la qual versa la tesi, a fi que avaluen i determinen la proposta de concessió de premi extraordinari.

8. Resolució

1. El Comitè de Direcció de l'EDUA elevarà les corresponents propostes al Consell de Govern per a la seua aprovació. L'acord del Consell de Govern serà publicat en el tauler oficial d'anuncis de la Universitat i en la pàgina web de l'EDUA.

2. Contra aquest acord, que posa fi a la via administrativa, es podran interposar els recursos que establisca la normativa aplicable.

9. Efectes

1. D’acord amb el que establisca la normativa sobre expedició de títols, la menció de premi extraordinari de doctorat es podrà incloure com a informació específica en el títol de doctor o doctora.

2. En qualsevol cas, donarà dret a l'obtenció del Diploma de Premi Extraordinari de Doctorat expedit per la Universitat d'Alacant.

Disposició final

Aquesta normativa entrarà en vigor l'endemà de publicar-se en el Butlletí Oficial de la Universitat d'Alacant.





[Carretera Sant Vicent del Raspeig s/n  
03419 Sant Vicent del Raspeig - Alacant  
 Tel. 33 185 3566 - Fax 12 327 5487](https://www.google.es/maps/@39.725469,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12427&trk=tyah&trkInfo=tarId%0J9140935746340%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)